Lieky na Ischias bez laktózy
Dobrý deň, veľmi by som ocenila Vašu radu ohľadom možností liečby Ischias pomocou liekov, ktoré neobsahujú laktózu. Aj v prípade,že použijem laktázu, moje telo to nie je schopné spracovať a spôsobí mi toŽalúdočné a kožné problémy, ktoré trvajú mesiace.
Užívam Milgamma N, magnézium, Nalgesin S
Dobrý deň,
ďakujeme za prejavenú dôveru.
Zápal sedacieho nervu alebo ischias sa prejavuje ako nepríjemná bolesť, ktorá vyžaruje z oblasti bedra a zväčša vystreľuje do jednej dolnej končatiny. Dôsledkom býva sťaženie hybnosti, bolesť pri sedení a zníženie kvality života.
Na liečbu zápalu a zmiernenie bolesti je vhodné podávať lieky s obsahom ibuprofénu, diklofenku alebo kyseliny acetylsalicylovej. Dostupné sú vo forme prípravkov na užívanie (napríklad tablety) alebo ako lokálne pôsobiace lieky (napríklad gély, náplasti). Výborné skúsenosti máme s krémom
Algesal
, ktorý obsahuje salicyláty pôsobiace proti bolesti, protizápalovo a znižujúce opuch, a myrtekaín, ktorý znižuje svalové napätie a spôsobuje lokálne znecitlivenie. Okrem iného pôsobí na neuralgie, čiže bolesti v oblasti nervu a znižuje zápal. Krém sa nanáša 2-3x denne na postihnuté miesto, vtiera sa do úplnej absorpcie do kože.
K tomu pokračujte v užívaní magnézia, ktoré prispieva k správnej funkcii svalov a nervov a lieku Milgamma N, ktorý obsahuje vitamíny skupiny B (konkrétne B1, B6 a B12). Používa sa na liečbu zápalových a bolestivých ochorení nervov. Odporúčané dávkovanie je 1 kapsula 3-4x denne. V ľahších prípadoch a ak je odpoveď na liečbu obzvlášť dobrá, stačí užívať 1-2 kapsuly denne.
Celková liečba zápalu sedacieho nervu závisí od závažnosti symptómov a príčiny zápalu. Myorelaxanciá bez obsahu laktózy sú na lekársky predpis. Okrem farmakoterapie by bolo pre vás vhodná aj fyzioterapia - rehabilitácia (cvičenia na posilnenie chrbta, zlepšenie flexibility).
Ak aktuálne nastavená liečba nepriniesla zlepšenie zdravotného stavu, je potrebné sa opakovane obrátiť na lekára.
Prajem skorú úľavu od ťažskotí.
S pozdravom
Mgr. Emma Halás Haluščíková